**OBAVIJEST**

**o rezultatima drugog dodatnog roka drugog dijela Otvorenog javnog natječaja za financiranje rada pod nadzorom doktora medicine bez specijalizacije u 2023. godini**

Upravno vijeće Hrvatskog zavoda za zdravstveno osiguranje (u daljnjem tekstu: Zavod), na prijedlog Povjerenstva za utvrđivanje Liste prvenstva, donijelo je Odluku o dopunama Odluke o izboru doktora medicine bez specijalizacije za koje će se financirati rad pod nadzorom osnovom Javnog natječaja iz 2023. godine.

Predmetnom Odlukom izvršen je odabir kandidata za provođenje rada pod nadzorom prijavljenih na drugi dodatni rok Otvorenog javnog natječaja za financiranje rada pod nadzorom doktora medicine bez specijalizacije u 2023. godini, objavljenog dana 30. listopada 2023. godine (u daljnjem tekstu: Otvoreni javni natječaj).

Kandidati su odabrani prema uvjetima i kriterijima iz Otvorenog javnog natječaja i navedeni u **Dodatku II.** **Liste prvenstva** (nakon provedenog Javnog natječaja u 2023. godini) – Prilog 1.

Kandidati koji su podnijeli zahtjev za financiranje rada pod nadzorom, a nisu uvršteni u Dodatak II. Liste prvenstva navedeni su u **Popisu prijavljenih kandidata koji nisu uvršteni u Dodatak II. Liste prvenstva** (nakon provedenog Otvorenog javnog natječaja u 2023. godini) – Prilog 2.

Popis primljenih kandidata dostavit će se zdravstvenoj ustanovi i drugom ugovornom subjektu Zavoda u kojima je kandidatima odobreno provođenje rada pod nadzorom, a radi provođenja postupka u vezi sklapanja ugovora o radu na određeno vrijeme radi provođenja rada pod nadzorom.

Zagreb, 4. ožujka 2024. godine